দানিশ কানেরিয়া
দানিশ প্রভা শঙ্কর কানেরিয়া (১৬ ডিসেম্বর, ১৯৮০) সিন্ধু প্রদেশের করাচিতে জন্মগ্রহণকারী ও মারোয়াড়ি হিন্দু বংশোদ্ভূত সাবেক পাকিস্তানি ক্রিকেটার। ২০০০ থেকে ২০১০ সালের মধ্যবর্তী সময়কালে পাকিস্তান ক্রিকেট দলের অন্যতম সদস্য ছিলেন দানিশ কানেরিয়া। সেরা পাকিস্তানি লেগ স্পিন বোলারদের মধ্যে তিনি অন্যতম। গুগলি বল নিক্ষেপ করে সুনাম কুড়িয়েছেন। পাকিস্তানের টেস্ট ক্রিকেটের ইতিহাসে সর্বাধিক উইকেট লাভকারী স্পিন বোলার তিনি। এছাড়াও, ওয়াসিম আকরাম, ওয়াকার ইউনুস ও ইমরান খানের পর চতুর্থ সর্বোচ্চ টেস্ট উইকেট লাভকারী তিনি।